玻璃

玻璃係一種材料，透明、喺一般地球環境下呈固體、硬淨得嚟脆，有好多工業上、科技上或者日常生活裝飾上嘅用途，例如可以用嚟整窗、透明枱面、光學晶片等等。嚴格啲噉講，响化學同材料科學等嘅領域上，「玻璃」係一種相態，定義上係指一啲將滐嘅液體材料好快噉降溫而形成嘅固體，當中快速降溫嘅過程令到隻材料冇時間結晶，而期間嗰隻材料要出現咗玻璃轉化先可以算係玻璃－指啲原子或者分子保持喺好似液體狀態嗰陣咁隨機嘅排列。玻璃轉化唔係款款物質都做到，而做到呢種變化嘅材料就算係所謂嘅玻璃性材料。

加工 
一般玻璃裏面，七成都係二氧化矽。而原料係沙，或者係石英砂，裏面百分之百係結晶二氧化矽，以石英(水晶)形態出現。不過就算好純嘅石英，都有微量，少過一個百份比嘅氧化鐵，搞到佢有色。工廠工序可以將佢降到少於萬分之五。大粒水晶成份純好多，整碎佢之後，可以用來整啲高質素嘅特制玻璃。而人工造二氧化矽，純度高，就會用來整超貴嘅特制玻璃。

玻璃藝術 

玻璃藝術泛指主要或者完全用玻璃整嘅藝術品。

史 
史上最先俾人攞嚟整玻璃嘅物質係二氧化矽：二氧化矽係沙嘅主要成份，對文明早期嘅人類嚟講可以話係隨手可得；事實係早喺公元前 3,600 年嗰陣，古埃及同兩河流域文明嘅人經已有喺度用二氧化矽嚟整玻璃；二氧化矽玻璃有好多有用嘅特性－一般玻璃唔易刮花、好少可同第啲嘢起化學反應、而且又對生物冇害；所以公元前嗰時啲人經已好興攞玻璃整容器、食具同門窗等嘅日常用品，又會用玻璃整透鏡等嘅光學架生。

打後嘅人仲有係噉將製作玻璃嘅技術發展上去：到咗現代，人類製作玻璃嘅技術經已先進咗好多，例如強化玻璃就做到彌補一般玻璃「爛咗碎片尖，容易鎅傷人」嘅缺點；而喺廿一世紀初嘅資訊科技上，玻璃纖維仲俾人攞嚟整光纖呢種對通訊嚟講好有用嘅物品。

石英

攷

拎